Lietuvos Respublikos Vyriausybė

nutarimas

DĖL VALSTYBĖS TURTO INVESTAVIMO IR UŽDAROSIOS AKCINĖS BENDROVĖS VIEŠŲJŲ INVESTICIJŲ PLĖTROS AGENTŪROS ĮSTATINIO KAPITALO DIDINIMO

2018 m. gruodžio 19 d. Nr. 1313

Vilnius

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir 2 dalies 5, 6 ir 7 punktais, Lietuvos Respublikos akcinių bendrovių įstatymo 20 straipsnio 1 dalies 17 punktu, 49 ir 50 straipsniais ir įgyvendindama Valstybės turtinių ir neturtinių teisių įgyvendinimo valstybės valdomose įmonėse tvarkos aprašo, patvirtinto Lietuvos Respublikos Vyriausybės 2012 m. birželio 6 d. nutarimu Nr. 665 „Dėl Valstybės turtinių ir neturtinių teisių įgyvendinimo valstybės valdomose įmonėse tvarkos aprašo patvirtinimo“, 53.1 papunktį ir Sprendimo investuoti valstybės ir savivaldybių turtą priėmimo tvarkos aprašą, patvirtintą Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, Lietuvos Respublikos Vyriausybė nutaria:

1.	Nustatyti, kad valstybei nuosavybės teise priklausantis finansinis turtas (pinigai) – 9 000 015,04 euro (devyni milijonai penkiolika eurų keturi centai) – kaip papildomas valstybės įnašas perduodamas uždarosios akcinės bendrovės Viešųjų investicijų plėtros agentūros (juridinio asmens kodas 303039520, buveinės adresas – Lukiškių g. 2, 01512 Vilnius, Lietuva) (toliau – Bendrovė) įstatiniam kapitalui didinti iš Lietuvos Respublikos finansų ministerijai patvirtintų 2018 metų valstybės biudžeto asignavimų (Finansų politikos formavimo ir įgyvendinimo programos, programos kodas 01-02).

2.	Sutikti, kad Lietuvos Respublikos finansų ministerija, Bendrovės valstybei nuosavybės teise priklausančių akcijų valdytoja, priimtų sprendimą padidinti Bendrovės įstatinį kapitalą papildomu 9 000 015,04 euro (devyni milijonai penkiolika eurų keturi centai) įnašu, išleidžiant 310 774 nematerialias paprastąsias vardines akcijas, kurių kiekviena – 28,96 euro (dvidešimt aštuoni eurai devyniasdešimt šeši centai) nominaliosios vertės, o bendra nominalioji vertė – 9 000 015,04 euro (devyni milijonai penkiolika eurų keturi centai). Akcijų emisijos kaina lygi jų nominaliajai vertei. Visos išleistos naujos akcijos perduodamos valstybei.

Ministras Pirmininkas	Saulius Skvernelis

Finansų ministras	Vilius Šapoka